C 252/30
MT
Il-Ġurnal Uffiċjali tal-Unjoni Ewropea
17.7.2023
— ikollhom konnessjonijiet ta’ kapital jew rabtiet familjari ma’ persuna li għandha jew tikkontrolla d-drittijiet tal-vot fil-korp amministrattiv jew fil-korp ta’ kontroll tal-persuna msemmija fl-inċiż preċedenti jew li tirrappreżenta l-istess persuna?
9) L-Artikolu 16 tal-Karta tad-Drittijiet Fundamentali, l-Artikoli 49, 56 u 106 TFUE, id-Direttiva 2006/123, kif ukoll l-Artikoli 8 u 8a tad-Direttiva 2008/98, għandhom jiġu interpretati fis-sens li jipprekludu leġiżlazzjoni li bis-saħħa tagħha r-restrizzjonijiet imsemmija fis-seba’ u tmien domanda japplikaw ukoll għal membru tal-bord ta’ diretturi tal-persuna ġuridika li teżerċita l-attività ta’ implimentazzjoni kollettiva tal-obbligi li jirriżultaw mir-responsabbiltà estiża tal-produttur, għal membru tal-awtorità superviżorja tal-korp maniġerjali ta’ din il-persuna ġuridika jew għar-rappreżentant tagħha?
10) L-Artikolu 16 tal-Karta tad-Drittijiet Fundamentali u l-Artikoli 49 u 56 TFUE għandhom jiġu interpretati fis-sens li jipprekludu leġiżlazzjoni li bis-saħħa tagħha l-produtturi li għalihom japplika l-obbligu ta’ responsabbiltà estiża tal-produttur u li jqiegħdu fis-suq prodotti maħsuba għall-użu fid-dar huma obbligati jikkonkludu kuntratt li bih jawtorizzaw lill-persuna ġuridika intitolata li teżerċita l-attività ta’ implimentazzjoni kollettiva tal-obbligi li jirriżultaw mir-responsabbiltà estiża tal-produttur għat-twettiq tal-obbligi tal-produtturi tagħhom li jirriżultaw mir-responsabbiltà estiża tal-produtturi?
(1) (2)
ĠU 2008, L 312, p. 3.
ĠU 2006, L 376, p. 36.
Talba għal deċiżjoni preliminari mressqa mill-Okrazhen sad – Sliven (il-Bulgarija) fil-25 ta’ April 2023 – Proċeduri kriminali kontra DM, AV, WO, AQ (Kawża C-265/23, Volieva (1)) (2023/C 252/33) Lingwa tal-kawża: il-Bulgaru Qorti tar-rinviju Okrazhen sad – Sliven
Partijiet fil-proċeduri kriminali nazzjonali DM, AV, WO, AQ
Domandi preliminari 1) F’sitwazzjoni li tikkonċerna kawża kriminali dwar atti li jaqgħu fil-kamp ta’ applikazzjoni tad-dritt tal-Unjoni, l-Artikolu 52 u l-Artikolu 47 tal-Karta tad-Drittijiet Fundamentali tal-Unjoni Ewropea, l-Artikolu 4 tad-Deċiżjoni Qafas tal-Kunsill 2008/841/ĠAI tal-24 ta’ Ottubru 2008 dwar il-ġlieda kontra l-kriminalità organizzata (2) u [it-tieni subparagrafu] tal-Artikolu 19(1) TUE għandhom jiġu interpretati fis-sens li ma jippermettux dispożizzjoni legali nazzjonali, bħalma hija dik prevista fil-Kapitolu XXVI tan-Nakazatelno protsesualen kodeks (il-Kodiċi Proċedurali Kriminali), kif emendata bid- Darzhaven vestnik (il-Ġurnal Uffiċjali) Nru 63/2017 u li daħlet fis-seħħ fil-5 ta’ Novembru 2017, li permezz tagħha l-persuna mixlija tiġi mċaħħda mid-dritt li titwaqqaf il-proċedura kriminali kontriha f’sitwazzjoni fejn dan id-dritt ikun tnissel f’perijodu li matulu kienet fis-seħħ liġi li kienet tipprevedi din il-possibbiltà iżda, minħabba żball ġudizzjarju, dan id-dritt ikun ġie kkonfermat biss wara r-revoka ta’ din il-liġi?
2) X’jistgħu jkunu l-miżuri legali effettivi għall-protezzjoni ta’ tali persuna mixlija fis-sens tal-Artikolu 47 tal-Karta tad-Drittijiet Fundamentali u, b’mod partikolari, il-qorti nazzjonali għandha twaqqaf kompletament il-proċedura kriminali kontra tali persuna mixlija f’sitwazzjoni fejn kulleġġ ġudikanti preċedenti naqas milli jagħmel dan minkejja li kienu ssodisfatti l-kundizzjonijiet kollha sabiex titwaqqaf il-proċedura skont il-liġi nazzjonali li kienet fis-seħħ dak iż-żmien?
(1) (2)
Dan huwa isem fittizju u ma jirreferi għall-isem ta’ ebda waħda mill-partijiet fil-kawża prinċipali.
ĠU 2008, L 300, p. 42.